Lav et referat af nedenstående tekst:

Tekst:
Flere vidner alarmerede politiet kort før midnat, fordi de hørte råb om hjælp fra vandet. Nordjyllands Politi sendte bud efter redningshelikopteren, som fandt den unge nordmand godt 50 meter ude i fjorden fra Havnefronten i Aalborg. Det viste sig, at den 19-årige selv var sprunget i vandet og slet ikke var intereseret i at blive reddet. Det blev han nu alligevel og derefter kørt på sygehuset til undersøgelser. Nordmanden sover nu rusen ud i detentionen på politigården, og når han vågner kan han se frem til at gå derfra med en større bøde i hånden, siger vagtchef ved Nordjyllands Politi, Henrik Beck.

Referat:
En 19-årig nordmand kan se frem til en større bøde efter, at han i beruset tilstand i nat tog sig en svømmetur i fjorden ved Aalborg.